Diari Oficial de la Generalitat Valenciana


Sumari del DOGV 1623, del 17-09-1991 (1991/822596)

ORDRE de 26 d'agost de 1991, del Conseller de Cultura, Educació i Ciència, per la qual s'aproven les instruccions que regulen l'organització i el funcionament dels centres i programes municipals d'Educació Permanent d'Adults i d'Educació a Distancia, mantinguts amb fons públics i que depenen de la Conselleria de Cultura, Educació i Ciència de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/08/26/(1)/dof/vci/html**

### Dades del document

Número de DOGV
:   1623

Data del DOGV
:   17-09-1991

Secció del DOGV
:   DISPOSICIONS GENERALS

Número del document
:   1991/822596


Data del document
:   26-08-1991

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 26 d'agost de 1991, del Conseller de Cultura, Educació i Ciència, per la qual aprova les instruccions que regulen l'organització i el funcionament dels centres i programes municipals d'Educació Permanent d'Adults i d'Educació a Distància, mantinguts amb fons públics i que depenen de la Conselleria de Cultura, Educació i Ciència de la Generalitat Valenciana.  
L'organització i el bon funcionament dels centres i programes municipals d'Educació Permanent d'Adults i d'Educació a Distància constitueixen la garantia més immediat d'una activitat educativa eficaç, d'acord amb els principis amb els objectius que conté la Constitució espanyola, l'Estatut d?Autonomia i les normes legals que els desplegue, singularment la Llei Orgànica del Dret a l'Educació, i més específicament el decret de creació del programa per a l'animació i promoció de l'Educació Permanent d'Adults (EPA).  
Conscient d'això, la Conselleria de Cultura, Educació Ciència ha regulat, en el marc de les seues competències, e aspectes fonamentals de la vida dels esmentats centres i programes municipals, mitjançant instruccions que s'han dictar per als diferents cursos acadèmics i que conduïren a la publicació de l?Ordre de 2 de juliol de 1990, a fi de dotar els centres i programes municipals d'un març de referència permanent amb la cobertura legal més adequada.  
No obstant això, la publicació de la Llei Orgànica 1/1990, de 3 d'octubre, d'Ordenació General del Sistema Educatiu, ha obert un període de transició durant el qual cal introduir en l?organització dels centres i programes municipals diferents modificatoris que els preparen i orienten per tal que l'actual sistema educatiu deixe pas, paulatinament, al nou sistema establert.  
Finalment, l'experiència recollida de l'aplicació de les normes contingudes en l?Ordre de 2 de juliol de 1990, aconsella modificar altres aspectes, a fi de millorar el funcionament dels centres i programes municipals i aprofitar al màxim els recursos educatius.  
Per això, en virtut de les competències que m'atribueix l'article 35 de la Llei 5/1983, de 30 de desembre, de Govern Valencià,  
ORDENE  
Article primer  
L'aprovació de les instruccions que figuren com a annexos d'aquesta Ordre i a les quals s'haurà d'ajustar l?organització i el funcionament dels centres d'Educació Permanent d'Adults i d'Educació a Distància mantinguts amb fons públics i que depenen de la Conselleria de Cultura, Educació i Ciència de la Generalitat Valenciana.  
Article segon  
Les instruccions a què fa referència aquesta ordre seran d'aplicació als programes municipals d'Educació Permanent d'Adults i als centres privats que desenvolupen aquesta modalitat educativa, en tot allò que els efecte, d?acord amb la normativa vigent en aquesta matèria.  
DISPOSICIO DEROGATORIA  
Són derogades l?Ordre de 2 de juliol de 1990, sobre organització i funcionament dels centres i programes municipals d'Educació Permanent d'Adults i d'Educació a Distància, mantinguts amb fons públics i que depenen de la Conselleria de Cultura, Educació i Ciència de la Generalitat Valenciana, i totes aquelles disposicions d'igual o inferior rang que s'oposen a aquesta.  
DISPOSICIONS FINALS  
Primera  
S'autoritzen les Direccions Generals d'Ordenació i Innovació Educativa, de Centres i Promoció Educativa, i de Règim Econòmic i del Personal, a aclarir, adequar i desenrotllar les instruccions que s'aproven per aquesta ordre, i pera dictar instruccions específiques per a l?organització i el funcionament dels centres i programes municipals que participen en el procés d'experimentació curricular en l?educació de persones adultes, en l?àmbit de les respectives competències.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 26 d'agost de 1991.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Instruccions per les quals es regula l?organització i el funcionament dels centres i programes municipals d'educació Permanent d'Adults, presencial i a distància, mantinguts amb fons públics i que depenen de la Conselleria de Cultura, Educació i Ciència.  
I. Normes generals dels centres i programes municipals d'Educació Permanent d'Adults (EPA)  
1. Els centres i programes municipals.  
a) Els centres d'Educació Permanent d'adults, segons que estableix l?Ordre de 31 de maig de 1985, sense perjudici dels ensenyaments reglats equivalents a nivell d'EGB seran focus d'animació de tota mena d'activitats culturals i formatives d?acord amb les necessitats de les persones adultes ateses. Amb aquesta finalitat s'atendran els ensenyaments ocupacionals, la formació orientada a l?obtenció de treball, la realització d'activitats culturals obertes a l?entorn i l?orientació personal, educativa i professional de l'alumnat. A més a més, els centres d'EPA promouran la formació de persones eliminant estereotips sexistes que discriminen a la dona i dificulten la seua incorporació i participació en el desenvolupament comunitari.  
b) Els cercles, aules i programes municipals d'EPA procuraran, dins de les pròpies possibilitats, una oferta educativa i cultural semblant a la del centre d'EPA. En aquest respecte en coordinaran les activitats vinculats a un centre públic d'EPA, i participaran en totes les reunions que seran convocades per tal de dur a terme aquesta coordinació. Al seu torn, el centre públic d'EPA n'oferirà els recursos i les activitats als cercles, aules i programes municipals que en depenguen i procuraran beneficiar-se de la mútua col·laboració. La direcció del centre públic d'EPA realitzarà les tasques de coordinació dels cercles, aules i programes que es troben vinculats al centre.  
c) Els centres, cercles, aules i programes municipals d'EPA fomentaran en la mesura possible, la cooperació amb totes les entitats, col·lectius, associacions, etc. de l'entorn, que puguen influir en l'educació de persones adultes.  
d) El centre d'EPA farà un esforç per a la integració de les persones adultes amb disminucions, i els facilitarà l'accés a les activitats que puguen realitzar. Amb aquesta finalitat s'estudiaran les necessitats de mitjans especials de suport, si feia el cas, de les quals s'informarà el corresponent servei territorial de Cultura i Educació.  
e) El claustre de professorat estarà format per tot el professorat que preste serveis en el centre, cercle, aula o programa municipal i pel professorat de suport de què es puga disposar a temps parcial o per activitats específiques durant el temps que exercesquen les seues funcions.  
f) El centre d'EPA amb un àmbit d'actuació que comprenga distintes localitats estarà constituït per la totalitat d'unitats adscrites als municipis que conformen el seu àmbit territorial d'actuació. En aquest sentit el claustre de professorat estarà format per tot el professorat que preste serveis en EPA, en qualsevol dels municipis que es troben dins de l'àmbit territorial d'actuació del centre.  
2. L'alumnat.  
a) L'alumnat de nova incorporació a l?EPA haurà fet els 16 anys abans del 31 de desembre de l'any en què sol·licite la matrícula.  
b) Les característiques especials d'un centre d'EPA fan necessària la participació de l'alumnat en la gestió del centre a través dels representants que formen part dels seus òrgans col·legiats.  
3. El professorat.  
Les activitats pròpies dels llocs de treball docents en centres, cercles i aules d'EPA declarats de caràcter singular per Decret 83/1990 de 28 de maig del Consell de la Generalitat Valenciana, són les qu s'especifiquen en el decret esmentat:  
- El desplegament dels ensenyaments reglats que s'establesquen per a l?EPA, presencial i a distància.  
- El foment de qualsevol tipus d'activitats culturals i formatives, d'acord amb les necessitats de les persones adultes que hi atenguen. Amb aquesta finalitat es tindran en compte els ensenyament d'ocupació, la formació orientada a l?obtenció de treball, la realització d'activitats culturals obertes a l?entorn, i l?orientació escola i professional de les persones adultes que hi participen.  
- La promoció de la formació integral de les persones, eliminant-ne discriminacions i estereotips sexistes per a potenciar la seua participació i incorporació al desplegament de la comunitat on es troben.  
- La cooperació i coordinació amb associacions i altres entitats relacionades amb l?educació de les persones adultes en el seu àmbit territorial.  
- Aquelles altres que amb caràcter específic, ordene la Conselleria de Cultura, Educació i Ciència per a un adequat desenrotllament dels objectius previstos pel programa per a l'animació i promoció de l'EPA.  
II. Programació general anual dels centres i programes municipals d'EPA  
Tots els centres i programes municipals mantinguts amb fons públics elaboraran, abans de l?inici del període acadèmic, la programació general anual, que garantirà el desenvolupament coordinat de totes les activitats educatives, el correcte exercici de les competències dels diferents òrgans de govern i la participació de tots els sectors de la comunitat educativa i les empreses i les institucions de l?entorn quan es requeresca.  
Aquesta programació general anual haurà d'incloure, a més a més, els elements potenciadors de les actituds, normes i valors que configuren la pròpia cultura, que es manifesta fonamentalment a través de la llengua la qual possibilita a l'alumnat una millor integració i comprensió en el medi que ens envolta.  
1. Contingut.  
La programació general anual del centre o programa municipal serà elaborada per l?equip directiu, tenint en compte les propostes i els acords del claustre i del consell escolar.  
La programació general anual contindrà els aspectes següents:  
1.1. Horari general del centre o programa municipal.  
Els horaris de les activitats docents necessitaran l'aprovació prèvia dels serveis territorials de Cultura i Educació; a tal efecte es trametran, abans del 15 d'octubre, als serveis territorials corresponents. Aquests horaris comprendran torns de matí i de vesprada-nit distribuïts en els períodes acadèmics establerts, respectant les necessitats de l'alumnat i les disponibilitats organitzatives de cada centre o programa. El calendari s'ajustarà a la normativa general que per als centres docents no universitaris de la Comunitat Valenciana siga vigent per a cada curs.  
La distribució de l?horari preveurà les diverses possibilitats d'agrupament flexible de l'alumnat, les tasques individualitzades, els treballs en equip, l?atenció a l?alumnat amb necessitats educatives especials i la connexió i relació amb el món del treball.  
El professor d'EPA presentarà la seua proposta d'horari d'acord amb la programació general anual del centre o programa municipal i de les tasques a desenrotllar, per al coneixement de la Inspecció Educativa, incloent proposta d'horari del centre o programa i proposta d'horari de cada professor/a en particular. Qualsevol variació en aquests horaris al llarg del curs haurà de comunicar-se a la Inspecció educativa per al seu coneixement.  
1.2. Activitats docents.  
1.2.1. Programació de les activitats docents.  
La programació de les activitats docents, inclosos els programes educatius específics i el programa d'acció per a la igualtat d'oportunitats entre dones i homes, es realitzarà coordinadament pel professorat que imparteix docència als diferents grups de persones adultes i inclourà, a més a niés de la programació dels ensenyaments propis de cada cicle, àrea o modalitat educativa, la metodologia que cal utilitzar, les adaptacions curriculars i els criteris i procediments d'avaluació fixats pel claustre.  
El claustre estudiarà aquestes propostes de programació, que elevarà a l?equip directiu per a la seua inclusió en la programació general anual del centre o programa municipal.  
El cap d'estudis, en coordinació amb la resta de l?equip directiu, coordinarà aquestes actuacions i en vetllarà pel correcte desenrotllament.  
1.2.2. Pla d'acció tutorial.  
S'hi establiran els criteris orientadors de la tasca de tutoria.  
Inclourà, almenys, els continguts següents:  
a) Criteris d'avaluació dels aprenentatges de l'alumnat, que consideraran, entre altres, les característiques i la situació de cada persona i les necessitats educatives específiques.  
b) Criteris de coordinació dels professors tutors amb tots els professionals de suport per a l'alumnat amb necessitats educatives específiques.  
c) Planificació de les activitats que afavoresquen la màxima integració, adaptació i participació en el centre o programa municipal de l'alumnat.  
d) Planificació de les activitats d'informació i assessorament personal, educatiu i professional a l'alumnat, especialment a aquells que han de prendre decisions davant diferents opcions o especialitats.  
e) En el Centre Valencià d'Educació d'Adults a Distància (CEVEAD) s'establirà un sistema d'atenció a l'alumnat basat en tutories d'orientació i per àrees (grupals i individuals), presencials i a distància.  
1.2.3. Activitats per a afavorir la presència del valencià com a llengua vehicular, de relació i d'ús en l'administració del centre.  
1.3. Activitats complementàries.  
La programació de les activitats complementàries s'acomodarà a les directrius o criteris elaborats pel consell escolar del centre o programa municipal, i hauran d'explicitar:  
- Objectius, activitats, calendari, nivells, professorat que hi participe i itinerari en cas de desplaçament.  
- Previsió d'aspectes avaluables en l'activitat.  
1.4. Documentació administrativa.  
La documentació administrativa i estadística de la programació general anual del centre o programa municipal la constituirà:  
- Documentació d'organització del centre o programa municipal.  
a) Calendari de reunions del claustre i del consell escolar.  
b) Calendari de les sessions d'avaluació.  
c) Calendari de reunions dels departaments.  
d) Calendari de reunions dels equips docents.  
e) Horari general del centre incloent-hi horari individual del professorat.  
- Quadre estadístic dels resultats acadèmics del curs anterior.  
- Quadre estadístic de la matrícula i la seua distribució per nivells i cicles.  
1.5. Relacions amb la comunitat.  
Aquesta programació explicitarà un disseny dels canals de comunicació amb la comunitat, especificant objectius i activitats per al compliment d'aquest.  
1.6. Activitats d'orientació.  
Aquestes activitats s'inclouran en la programació general anual del centre, especificant-se la programació del departament d'orientació que inclourà els programes de coordinació del pla d'acció tutorial i del d'orientació.  
2. Calendari per a l?elaboració i aprovació de la programació general anual  
La direcció del centre o programa municipal establirà el calendari d'actuacions, tenint en compte que l'aprovació de la programació general anual l'haurà de fer el consell escolar en el termini de 20 dies, comptadors des de la data d'inici de les activitats acadèmiques.  
La programació general anual, després de l?informe del claustre, es presentarà per a la seua aprovació al consell escolar, que respectarà en tot cas els aspectes docents que són competència del claustre de professors.  
3. Seguiment i avaluació de la programació general anual.  
Una vegada aprovada, la programació general anual quedarà en la secretaria del centre o programa municipal a disposició del professorat i dels membres del consell escolar i de la Inspecció Educativa, i se'n trametrà un exemplar al Servei Territorial de Cultura i Educació abans del 31 d'octubre, juntament amb una còpia de l'acta de la sessió del consell escolar en què s'haurà aprovat.  
La programació general anual serà d'obligat compliment per a tots els membres de la comunitat escolar. La direcció comunicarà al consell escolar i a l'autoritat administrativa competent qualsevol transgressió dels acords expressats en aquesta, i iniciarà les actuacions pertinents.  
La Inspecció Educativa comprovarà l'adequació de la programació general anual al que estableix aquesta ordre i elaborarà els respectius informes, que trametrà als centres corresponents abans del 30 de novembre.  
Periòdicament i almenys una vegada cada trimestre, el claustre es reunirà per a avaluar el nivell de realització de la programació general anual i proposar-hi les modificacions oportunes. Durant el mes de juny, el consell escolar, l?equip directiu i el claustre de professors avaluaran el grau de compliment de la programació general anual i analitzaran les dificultats trobades en la seua realització, d'acord amb el procés de seguiment i avaluació, per a dissenyar unes propostes de millora.  
Les conclusions d'aquesta avaluació es recolliran en una memòria que, informada pel consell escolar de centre, es trametrà abans del 10 de juliol, al Servei Territorial de Cultura i Educació, perquè siga analitzada per la Inspecció Educativa:.  
III. Horari del personal docent que depén de la Conselleria de Cultura, Educació i Ciència  
1. Distribució de l?horari.  
El professorat dedicarà 30 hores setmanals a les activitats del centre.  
Aquestes hores tindran la consideració d'acadèmiques, complementàries recollides en l?horari individual i complementàries computades mensualment.  
La resta de l?horari fins a les 37'30 hores setmanals seran de lliure disposició del professorat per a la preparació de les tasques a desenvolupar, el perfeccionament individual o qualsevol altra activitat pedagògica complementària.  
1.1. Horari acadèmic.  
El professorat dedicarà un total de 25 hores setmanals a la docència directa amb un o més grups de persones adultes.  
Per al professorat del CEVEAD les hores dedicades a atenció d'alumnes mitjançant tutories d'orientació i per àrees, tant presencials com a distància, així com les tasques per atendre l?especificitat i dinamització d'aquesta modalitat educativa (seguiment centres col·laboradors, entitats vinculades ... ) tindran la consideració d'acadèmiques.  
Si després de l'adscripció a grups o cicles, hi ha professorat que no completa les 25 hores de docència, la direcció del centre li assignarà altres activitats a fi de cobrir el seu horari personal, donant prioritat a l'atenció a l'alumnat en els casos d'absències d'algun professor.  
L'Organització dels horaris es farà de manera que es preveja aquesta atenció, per a la qual cosa es tindrà en compte la disponibilitat horària, dins les 25 hores de docència, de tots els professors del centre. Aquestes activitats estaran incloses en la programació general anual del centre.  
Després de atendre les necessitats acadèmiques de tots els grups de persones adultes, la direcció aplicarà les hores disponibles de manera que preferentment es dediquen a:  
- Cobrir les hores necessàries perquè els òrgans unipersonals disposen de temps per al desenvolupament de les tasques pròpies del càrrec, incloent les derivades de la coordinació.  
- Destinar una hora setmanal a l'acció tutorial amb el seu grup d'alumnes en els centres presencials.  
- Reduir l?horari dels coordinadors de cicle, de departament, i altres membres docents amb reducció horària.  
- Realitzar activitats de suport per a l'alumnat amb necessitats educatives especials.  
- Organitzar i elaborar els recursos i materials didàctics.  
- Atenció a la biblioteca, procurant que aquesta tasca corresponga a un o dos professors, especialistes en llengua o ciències socials.  
- Realitzar activitats de laboratori, preferentment pel professorat especialista de ciències naturals i matemàtiques.  
- Suport al professorat en les activitats que requeresquen la presència de més d'un professor per grup.  
1.2. Hores complementàries recollides en l?horari individual.  
A més de l?horari acadèmic, en els centres d'EPA presencials, es dedicarà 1 hora setmanal a l'acció tutorial amb l'alumnat.  
La suma de les hores acadèmiques i les hores complementàries d'obligada permanència en el centre recollides en l?horari individual de cada professor seran 26 setmanals, que seran assignades pel cap d'estudis en la confecció dels horaris.  
1.3. Hores complementàries computades mensualment.  
La resta de les hores, fins a completar les 30 hores de dedicació al centre, es computaran mensualment a cada professor pel cap d'estudis i comprendran les activitats següents:  
- Assistència a reunions del claustre i del consell escolar.  
- Assistència a sessions d'avaluació.  
- Assistència a reunions de departaments i d'equips docents.  
- Programació d'activitats complementàries.  
- Activitats institucionals de perfeccionament individual del professorat.  
- D'altres activitats relacionades amb les especials característiques, de l?educació de persones adultes (reunions de coordinació, experimentació curricular,...)  
2. Horari dels òrgans unipersonals de govern.  
Es computaran com a hores acadèmiques les hores que els òrgans unipersonals de govern dediquen a l?exercici de les seues funcions, d'acord amb les disponibilitats horàries.  
Les hores dedicades a les funcions directives seran fins un màxim de:  
 Unitats Director C. d?estudis Secretari  
 1 a 3 9 - -  
 4a 10 9 6 6  
 11 i més 12 9 9  
3. Altres adequacions de l?horari acadèmic.  
3.1. En els centres en què, per a assegurar un millor funcionament s'establesquen coordinadors de cicle i de departament, aquests dedicaran a aquestes funcions fins 2 hores setmanals.  
3.2. El professorat responsable de l'elaboració, organització, distribució i manteniment del material didàctic i sempre que ho permeten les disponibilitats horàries del centre, se'ls podrà dedicar fins un màxim de 2 hores setmanals. Aquesta dedicació no es podrà aplicar a més de 2 persones.  
3.3. El cap d'estudis tindrà en compte, si s'escau, el professorat que pertany a la Junta Provincial de Personal quan s'elaboraran els seus horaris personals.  
4. Compliment de l'horari per part del professorat.  
El control d'assistència del professorat correspon al cap d'estudis.  
Sense perjudici del que disposen els apartats posteriors, la direcció del centre haurà de trametre a la Inspecció Educativa, durant els cinc primers dies de classe de cada mes, els comunicats de faltes relatius al mes anterior, elaborats per la direcció d'estudis. En els models habituals s'inclouran les absències o els retards referits a les hores de dedicació al centre, d'acord amb el seu horari personal, independentment que estiguen o no justificats.  
En el quadre estadístic que hi ha en la part superior del comunicat de faltes, es computaran com a classes no fetes només les derivades de la falta d'assistència a classe del professorat, siguen justificades o no, sempre que aquestes no hagen estat substituïdes formalment per un altre professorat nomenat a l?efecte.  
Juntament amb el comunicat de faltes es trametran els justificants omplerts i signats pel professorat corresponent.  
Quan es tracte de malaltia o d'incapacitat transitòria serà obligatòria la presentació del comunicat mèdic corresponent lliurat pel facultatiu competent, a partir del segon dia de la malaltia o incapacitat. Aquest comunicat s'ajustarà als models oficials de MUFACE o de la Seguretat Social, segons calga. Per a les malalties d'un dia les direccions dels centres determinaran la documentació justificativa que en cada cas estimen oportuna.  
Qualsevol absència que es produesca haurà de ser notificada pel professor corresponent al cap d'estudis el més aviat possible. En tot cas, i al marçe de la tramitació dels comunicats mèdics de baixa preceptius, el professor haurà de formalitzar i lliurar al cap d'estudis els justificants corresponents el mateix dia de la seua reincorporació al centre. Amb aquesta finalitat, es tindran a disposició del professorat els models de justificants en la direcció d'estudis.  
Una còpia del comunicat de faltes tramés a la Inspecció Educativa es farà pública, en un lloc visible, a la sala de professors. Una altra còpia quedarà a la secretaria del centre a disposició del consell escolar per a la seua consulta.  
Si al cap de cinc dies de classe d'haver-se produït la falta no s'ha presentat al cap d'estudis cap justificació, o no queda prou justificada amb la documentació aportada, la direcció del centre comunicarà per escrit a la persona interessada la consideració de falta injustificada en el termini màxim de deu dies a partir de la data de la falta, i quedarà interromput, mitjançant l?esmentada comunicació en la qual es farà constar el rebut i la data, el termini d'un mes previst per a la prescripció de les faltes lleus, establert en l'article 20.1 del Reial Decret 33/86 (BOE del 17 de gener).  
A continuació, la direcció del centre trametrà a la Unitat d'Inspecció Educativa, en el termini de cinc dies, una còpia de la comunicació de la falta injustificada dirigida a la persona interessada, que s'haurà d'efectuar individualment per cada una de les persones que es troben en aquesta situació.  
Als efectes disciplinaris que preveuen l'article 31.2 de la Llei 30/84, de 2 d'agost, i l'article 17 del Reial Decret 33/86, de 10 de gener, la Inspecció Educativa elevarà una proposta, al director territorial, de les sancions corresponents a les faltes d'assistència i puntualitat recollides en els diferents comunicats mensuals.  
Les faltes d'assistència, quan constituesquen faltes lleus, se sancionaran amb la deducció proporcional de retribucions, d'acord amb el que estableix el Reial Decret 33/86, de 10 de gener, als efectes del qual l?horari diari de compliment mitjà per part del professorat queda establert en set hores i mitja.  
Pel que fa a la llista de professorat o de personal laboral que faça ús del dret de vaga, la direcció del centre haurà de trametre l?esmentada llista a la Unitat d'Inspecció Educativa corresponent en un termini màxim de deu dies. Se'n trametrà una llista per cada dia en què es faça ús del dret de vaga.  
Les esmentades relacions seran prèviament exposades als taulers disposats a l?efecte, per al coneixement del personal interessat i per a la possible correcció d'errades.  
No obstant això, la direcció del centre s'atindrà en cada ocasió al que disposa l'administració educativa sobre terminis i forma de tramesa del comunicat de vaga.  
D'acord amb el que estableix la disposició addicional dotze de la Llei 30/84, de 2 d'agost (BOE del dia 3), els funcionaris que exercesquen el dret de vaga no meritaran ni percebran les retribucions que corresponguen al temps que hagen estat en aquesta situació, sense que la deducció d'havers que es faça tinga, en cap cas, caràcter de sanció disciplinària ni efecte al règim respectiu de les seues prestacions socials.  
Quan la Inspecció Educativa detecte qualsevol incompliment per part d'un director o directora de les responsabilitat que aquesta ordre li confereix en el control de l'assistència del professorat, siga per no enviar el comunicat de faltes, per fer-ho fora del termini, o per no haver realitzat les notificacions subsegüents a què fan referència els paràgrafs anteriors, ho comunicarà al director territorial per a l'adopció de les mesures oportunes.  
5. Concesió de permisos al professorat per part de la direcció.  
Els directors dels centres poden concedir, per delegació dels directors territorials, els permisos previstos en l'article 30.2 de la Llei 30/84, de 2 d'agost (BOE del dia 3).  
No obstant això, caldrà tenir en compte que els esmentats permisos no han de provocar desatenció de les classes, o, en qualsevol cas, han d'originar el menor nombre possible d'hores acadèmiques no impartides. Per a açò, la direcció del centre podrà condicionar la concessió del permís al fet que un altre professor o una altra professora del centre es faça càrrec de les classes que queden sense impartir.  
En el comunicat de faltes mensuals es farà constar l'absència a classe del professor o de la professora absent, especificant en les observacions «permís de direcció» i si ha estat o no substituït. Si les seues classes han estat substituïdes, les hores corresponents no se sumaran en el total d'«hores acadèmiques no impartides en el mes».  
IV. Horari de personal d'administració, serveis i laboral  
La jornada laboral establerta en el Decret 50/1989, de 18 d'abril,(DOGV del 27 de juny), s'haurà de complir de dilluns a divendres, en jornada continuada o partida, segons les necessitats del centre. Si es fa la jornada partida, pel personal d'administració, cal recordar que les vesprades obligatòries d'atenció al públic seran les dels dimarts i els dijous de 17 a 19 hores, llevat els mesos de juliol i agost que no hi haurà horari d'atenció al públic a les vesprades. De manera excepcional, es permetrà la realització de la jornada de vesprada en dies diferents als assenyalats anteriorment quan ho exigiran les necessitats del servei.  
Les vacances i els permisos seran els establerts en la normativa vigent per a tots els funcionaris públics.  
La jornada laboral del personal que deixen d'altres administracions serà la que dispose la reglamentació vigent.  
El secretari o la secretaria del centre vetllarà pel compliment de la jornada del personal d'administració, serveis i laboral, i assabentarà immediatament la direcció de qualsevol incompliment. El procediment que se seguirà serà el mateix que es fixa per al personal docent.  
Si l'incompliment es refereix al personal laboral destinat al centre, caldrà atenir-se al que dispose el conveni laboral en vigor.  
V. Organització de l?ensenyament per cicles  
D'acord amb les disposicions legals vigents, el cicle constitueix la unitat bàsica d'organització pedagògica en matèria de programació i avaluació de l'alumnat.  
En aquest sentit, l?organització funcional dels centres o programes municipals podrà realitzar-se per unitats o agrupament per cicles, d'acord amb el nombre d'alumnes i professorat de cadascun. Els agrupaments seran flexibles d'acord amb les necessitats educatives de l'alumnat.  
Els agrupaments de l'alumnat hauran d'afavorir l'aprenentatge cooperatiu, evitant qualsevol tipus de discriminació. En cap cas no podrà ser criteri d'agrupament la capacitat intel·lectual o el rendiment de l'alumnat.  
VI. òrgans de coordinació didàctica  
1. Tutories.  
1.1. Nomenaments de tutors.  
En tots els centres i programes municipals d'EPA presencials hi haurà un tutor per cada grup de persones adultes. Aquest serà designat per la direcció, a proposta del cap d'estudis, entre el professorat que impartesca una matèria comuna a tot l'alumnat del grup i tenint en compte els criteris que a aquest efecte propose el claustre de professors.  
En el CEVEAD cada persona tindrà un tutor orientador que farà el seguiment del seu procés educatiu i que serà designat per la direcció del centre a proposta del cap d'estudis i tenint en compte els criteris proposats pel claustre.  
Els professors que resten, llevat dels membres de l?equip directiu, que no hagen estat designats tutors de grups de persones adultes, hauran de col·laborar amb la resta del professorat en l'atenció de les tutories, d'acord amb els criteris determinats per l?equip directiu. -  
1.2. Funcions dels professors-tutors.  
Els professors-tutors han de vetllar pel desenrotllament correcte del procés educatiu de l?alumnat del seu grup.  
Per això, han de fomentar la coordinació del treball del professorat del grup o cicle quant a metodologia, organització, seguiment de l'alumnat i criteris d'avaluació afavorint l'adaptació del currículum a les característiques individuals o del grup. Així mateix, han de fomentar la participació de les persones adultes en els aspectes abans esmentats. També fomentaran la coordinació amb el professorat de suport i amb els altres professionals que intervenen en l?educació de les persones amb necessitats educatives especials.  
La tasca de tutoria ha de tendir, també, a afavorir l'autoconeixement, l'autoestima, i el desenrotllament personal de l'alumnat, a potenciar la seua autoavaluació, a promoure la integració màxima en el centre d'aquelles persones amb necessitats educatives especials, proposant el departament d'orientació, si n'hi ha, les adaptacions curriculars que considere necessàries, i a educar en el respecte de la cultura de les minories ètniques.  
Els professors-tutors són els responsables de coordinar l?elecció de representants de l'alumnat per al consell escolar.  
Així mateix, han d'actuar, en primera instància en els conflictes que afecten les persones del seu grup.  
En l?hora setmanal d'acció tutorial realitzaran activitats que ajuden l'alumnat a l'adquisició de tècniques de treball intel·lectual, que afavoresquen la seua participació en l?organització dels grups de treball, de l'aula i del centre.  
Així mateix, informaran l'alumnat de totes les normes reguladores del procés educatiu que l'afecten i l'ajudaran a determinar i resoldre els conflictes que puguen sorgir-hi.  
Les hores complementàries de tutoria, en els centres presencials, estaran destinades a realitzar les activitats següents:  
- Formalitzar la documentació administrativo-pedagògica de l'alumnat del. seu grup.  
- Col·laborar amb el cap d'estudis en el control d'assistència a classe de l'alumnat, indicant l'abast de les possibles faltes d'assistència, segons la normativa que estableix el reglament de règim interior del centre o programa.  
- Col·laborar amb el departament d'orientació del centre, si n'hi ha.  
- Convocar, al començament de curs, el grup d'alumnat per informar-li: de l?horari, de les hores de tutoria, del reglament de règim interior, de les faltes d'assistència, justificacions i abast d'aquestes; dels drets i deures de l'alumnat; de les reclamacions derivades del procés d'avaluació; de la legislació sobre consum de tabac i alcohol, i de totes les normes reguladores del procés educatiu que li afecten.  
- Rebre l'alumnat durant la resta del curs, per tal d'informar-li de la marxa acadèmica, el rendiment i les dificultats, i de suggerir-li mètodes de col·laboració en el seu procés educatiu, com també recollir la informació que aporten per tal d'aconseguir un millor coneixement de sí mateix. Una còpia dels informes emesos s'incorporarà a l?expedient personal.  
- Orientar i assessorar l'alumnat sobre l?evolució i les possibilitats educatives i professionals posteriors, dotant-lo d'elements no discriminatoris per a la presa de decisions sobre l?orientació, orientades a corregir les desigualtats socials com són, entre d'altres, les existents per raó de sexe.  
El cap d'estudis coordinarà el treball dels tutors, i hi mantindrà les reunions periòdiques que caldran.  
2. Departaments.  
El departament s'entén com un òrgan tècnic de participació docent en l?àmbit pedagògic basat en els principis de treball en equip, i com un mitjà per a la millora qualitativa de l?ensenyament i del perfeccionament del professorat.  
2.1. Departaments didàctics:  
2.1.1. S'establirà preceptivament:  
a) un departament que desenvoluparà programacions i aplicacions curriculars per a la consecució dels objectius per a la formació instrumental i per a la participació i inserció social que estableix el Marc Curricular per a l?Educació de Persones Adultes a la Comunitat Valenciana.  
b) un departament d'orientació personal, educativa i laboral.  
2.1.2. D'altra banda, se suggereix la creació d'altres departaments que la realitat aconselle, com ara de dinamització i animació, de lletres, de ciències, d'educació intercultural, etc Pel que fa al CEVEAD, i ateses les especials característiques de l?educació a distància, convindrà establir d'altres departaments que afavoresquen el funcionament del centre: de centres col·laboradors i entitats vinculades, de tutorització, etc.  
2.1.3. Els departaments didàctics, realitzaran la programació didàctica que haurà d'incloure els objectius mínims que cal aconseguir en cada nivell i cicle educatiu i els criteris d'avaluació que faciliten la coherència interna del desenvolupament curricular.  
Els departaments hauran de coordinar i controlar els processos de programació i avaluació, i valorar els resultats de l'avaluació, com a procediment per a la revisió permanent de la programació, l?establiment d'estratègies i l'adequació de la metodologia didàctica.  
2.1.4. Correspon, també, als departaments didàctics:  
- Proposar el material d'ús de professorat i alumnat d'acord amb el disseny curricular.  
- Valorar i experimentar mètodes i tècniques per a una millora qualitativa de l?ensenyament.  
- Elaboració de materials i tecnologies pròpies adequades a l?ensenyament de persones adultes.  
- Plantejar, en la mesura de les seues possibilitats, contactes amb empreses i institucions per a enriquir el currículum.  
2.1.5. Per a aconseguir la necessària cohesió entre l?ensenyament i el procés educatiu, cal establir la coordinació interdepartamental, tasca fonamental del cap d'estudis.  
Amb aquesta finalitat, cada professor estarà adscrit, com a mínim, a un departament. Per a la seua coordinació hi haurà un cap de departament elegit entre els seus components.  
L'assistència a les reunions departaments serà obligatòria per a tots els membres. Seran convocados pel cap del departament com a mínim una vegada al mes.  
El pla de treball i el calendari d'activitats de cada departament s'inclourà en la programació general anual del centre o programa municipal.  
3. Equips docents.  
S'entenen els equips docents, com a òrgans tècnico-pedagògics de participació docent, constituïts pel professorat del mateix nivell o cicle per a l'acció educativa, tant a efectes organitzatius com didàctics.  
Un dels professors elegit pels components, assumirà les funcions de coordinació:  
3.1. Seran funcions pròpies dels equips docents:  
- L'establiment de la programació operativa del nivell i del cicle, d'acord amb la programació establerta pels departaments respectius, que constarà de:  
- Objectius que cal assolir.  
- Activitats que s'han de realitzar, tant pel professorat com per l'alumnat.  
Mitjans i materials didàctics que han d'utilitzar.  
- Distribució temporal de la programació.  
- Adequacions curriculars.  
- Avaluació de tot el procés educatiu.  
- Aplicació de les orientacions metodològiques i utilització dels materials didàctics suggerits pels departaments.  
- Realització de reunions d'informació i orientació sobre temes específics de cicle i nivell.  
3.2. El calendari de reunions i el programa d'activitats dels equips docents s'inclouran en la programació general anual del centre o programa municipal.  
VII. Altres programes institucionals de transició, d'innovació, investigació i experimentació educativa  
Sense perjudici de les instruccions que la Direcció General de Centres i Promoció Educativa dicte per al professorat que desplegue aquests programes, els centres i programes municipals d'EPA tindran en compte:  
- La programació general anual dels centres i programes municipals d'EPA que realitzen projectes, programes institucionals de transició, d'innovació, d'investigació i d'experimentació educativa, inclouran l?esmentat programa, especificant els objectius, l?organització i el desenvolupament, els recursos addicionals que el centre rep, la distribució temporal del projecte i de les seues activitats, i els criteris d'avaluació.  
- En la memòria anual figuraran els resultats que es deriven del seguiment i avaluació d'aquestes programes.  
VIII. Salut i higiene  
Els centres i programes municipals d'EPA promouran la creació d'un ambient higiènic i saludable fonamentant els hàbits i les actituds sanes de la comunitat educativa. A aquest respecte es recorda el que estableixen l?Ordre de la Conselleria de Cultura, Educació Ciència de 15.01.90 (DOGV 13 de febrer de 1990), sobre la venda, distribució i consum de tabac i begudes alcohòliques i la Resolució de la Direcció General d'Ordenació i Innovació Educativa de 15.01.90 (DOGV 13 de febrer de 1990), sobre limitacions en el consum del tabac en els centres públics de nivells no universitaris.  
ANNEX II  
Instruccions per les quals es regula l?organització i el funcionament de l?Institut de Batxillerat a Distància de la Comunitat Valenciana (IBAD-CV) depenendent de la Conselleria de Cultura, Educació i Ciència de la Generalitat Valenciana.  
I. Programació general anual del centre  
L'IBAD elaborarà, abans de l?inici del curs, la programació general anual que garantirà el desenrotllament coordinat de totes les activitats educatives, l?exercici correcte de les competències dels diferents òrgans de govern i la participació de tots els sectors de la comunitat escolar.  
1. Contingut  
La programació general anual serà elaborada per l?equip directiu, tenint en compte les propostes i els acords del claustre i del consell escolar i contindrà els aspectes següents:  
1.1. Horari general del centre.  
Atenent les particularitats de l?IBAD i el millor aprofitament de les activitat i docents i complementàries, l?equip directiu, escoltat el claustre, estudiarà i proposarà la jornada escolar i l'estructura de l?horari general al consell escolar, el qual l'aprovarà.  
En tots els casos s'hauran de respectar els criteris següents:  
- S'establirà un màxim de vuit períodes acadèmics diaris, de dilluns a divendres.  
- Després de cada dos o tres períodes acadèmics hi haurà un període de descans de vint minuts com a mínim.  
- Els períodes acadèmics tindran una durada mínima de cinquanta minuts efectius.  
El director territorial, després de l'informe de la Inspecció Educativa, podrà autoritzar uns horaris que no s'ajusten als criteris anteriors.  
El termini de sol·licitud d'horari especial finalitzarà el 15 de setembre.  
1.2. Activitats docents.  
D'acord amb el que disposa el Decret 90/1987, de 7 de juliol, pel qual s'aprova el Reglament dels òrgans de govern de l'IBAD, el claustre de professors establirà les activitats docents del centre.  
En la programació de les activitats esmentades figuraran:  
1.2.1. Criteris pedagògics per a l'elaboració dels horaris de l'alumnat:  
- Les matèries es distribuiran adequadament al llarg de cada sessió diària.  
- En cap cas, les preferències horàries del professorat, o el dret a l'elecció arreplegat en l'apartat 2 de l'epígraf II d'aquestes Instruccions, no podran obstaculitzar l'aplicació d'aquests criteris.  
- En les assignatures de Ciències Naturals, Física i Química i Idiomes, podran establir-se horaris de pràctiques de laboratori ateses per un professor de la matèria.  
1.2.2. Pla d'acció tutorial.  
S'hi establiran els criteris orientadors de la tasca de tutoria.  
Inclourà, almenys, els apartats següents:  
a) Criteris d'avaluació dels aprenentatges de l'alumnat que consideraran, entre altres, les característiques i la situació personal de cada alumne i les necessitats educatives especials. .  
b) Criteris pels quals es regiran i s'organitzaran les sessions d'avaluació.  
c) Planificació de les activitats que afavoresquen la màxima adaptació i participació de l'alumnat en el centre, especialment del procedent d'un altre nivell educatiu, o de nou ingrés.  
d) Planificació de les activitats d'informació i assessorament acadèmic i professional als alumnes, especialment a aquells que han de prendre decisions davant diferents opcions o especialitats.  
1.2.3. Avaluacions i sistemes de recuperació.  
La valoració del rendiment educatiu se sotmetrà al principi d'avaluació continua establert en la normativa vigent.  
Es qualificarà l'alumnat, almenys, en tres de les sessions d'avaluació establertes, a més a més de l'avaluació final.  
Les sessions d'avaluació que es realitzen al llarg del curs seran distribuïdes de manera que el total de dies de classe compresos en cada període d'avaluació siga anàleg.  
La sessió d'avaluació final es realitzarà a l'acabament de les activitats acadèmiques, d'acord amb el calendari escolar. S'hi anotaran les qualificacions del curs corresponents a cada alumne o alumne. Per això, i respectant el principi d'avaluació continua, s'hauran de realitzar, abans, totes les recuperacions oportunes previstes en les programacions dels seminaris. Aquesta sessió englobarà les denominades «avaluació final» i «prova de suficiència del mes juny», i es realitzarà en l?última setmana del mes de juny, quan hauran acabat les proves de suficiència.  
No obstant això, es realitzaran totes les sessions conjuntes, del tutor o tutora amb els professors del grup d'alumnes, que el cap d'estudis, el departament d'orientació i els mateixos tutors consideren oportunes. Una d'aquestes sessions serà necessàriament prèvia a la decisió d'enviar als alumnes a la prova de suficiència, decisió que haurà de ser presa en una reunió conjunta de tots els professors del grup.  
Per als alumnes amb assignatures pendents de cursos anteriors, el claustre establirà els criteris pels quals es regiran les activitats de recuperació, considerant que la sessió amb caràcter «final i de suficiència» es realitzarà de manera que aquests alumnes puguen ser avaluats en totes les assignatures del curs en què estan matriculats.  
1.2.4. Projectes.  
Projectes de coordinació interdisciplinar, de coordinació internivellar, de renovació pedagògica, d'extensió educativa, projectes d'Acció Professional que despleguen les activitats previstes en la programació general del centre, activitats de coeducació, perfeccionament, experimentació, transició, orientació educativa i professional o altres programes que es duguen a terme en el centre.  
1.2.5. Programacions de cada un dels seminaris didàctics i del departament d'orientació.  
1.2.6. Activitats per a afavorir la presència del valencià com a llengua vehicular, de relació i d'ús en l'administració del centre.  
1.3. Activitats complementàries.  
La direcció podrà encomanar a la vice-direcció que elabore, en col·laboració amb el cap d'estudis, el programa d'activitats complementàries, arreplegant les propostes de seminaris, tutors i altres sectors de la comunitat educativa, i seguint les directrius del consell escolar.  
1.4. Memòria administrativa.  
1.4.1. Equipament i obres.  
- Informe del secretari o de la secretària del centre sobre la situació dels recursos materials que té el centre i de les necessitats que caldria cobrir al llarg del curs.  
- Informe sobre les reformes, condicionament i millores que se sol·liciten per al curs.  
1.4.2. Documentació administrativa i estadística de principi de curs, que inclourà:  
- Document d'organització del centre: calendari de claustres, consells escolars, sessions d'avaluació, reunions de seminaris didàctics, relació de caps de seminari, tutories.  
- Resultats acadèmics del curs anterior.  
- Document d'estudi de les plantilles del curs següent.  
- La matrícula i la seua distribució per cursos i grups en BUP i COU.  
2. Calendari per a l?elaboració i aprovació de la programació general anual.  
La direcció del centre establirà el calendari d'actuacions, tenint en compte que l'aprovació de la programació general anual s'haurà d'efectuar abans del 31 d'octubre.  
La programació general anual, amb l?informe corresponent del claustre de professors, serà elevada, per a la seua aprovació posterior, al consell escolar del centre, que respectarà, en tot cas, els aspectes docents que competeixen a seminaris, o claustre de professors.  
3. Seguiment i avaluació de la programació general anual.  
Una vegada aprovada, la programació general anual quedarà en la secretaria del centre, a disposició dels professors i dels membres del consell escolar, i se n'enviarà un exemplar al servei territorial corresponent abans del 15 de novembre, juntament amb una còpia de l'acta de la sessió del consell escolar en la qual va ser aprovada.  
La programació general anual serà d'obligat compliment per a tots els membres de la comunitat escolar. La direcció comunicarà al consell escolar i a l'autoritat administrativa competent qualsevol conducta que no respecte els acords que hi figuren i haurà d'iniciar immediatament les actuacions oportunes.  
La Unitat d'Inspecció Educativa comprovarà l'adequació de la programació general anual al que estableixen aquestes Instruccions, i indicarà les correccions que escaiguen.  
En finalitzar el curs, el consell escolar i l?equip directiu faran l'avaluació del grau de compliment de la programació general anual. Les conclusions més rellevants es recolliran en una memòria que es trametrà abans del 10 de juliol al servei territorial perquè l'analitze la Inspecció Educativa.  
II. Horari del personal docent  
1. Distribució de l'horari.  
El professorat dedicarà trenta hores setmanals a les activitats del centre.  
Aquestes hores tindran la consideració d'hores acadèmiques, de complementàries arreplegades en l?horari individual i de complementàries computades mensualment.  
La resta, fins a les trenta-set hores i mitja setmanals, seran de lliure disposició del professorat per a la preparació de classes, el perfeccionament individual o qualsevol altra activitat pedagògica complementària.  
1.1. Hores acadèmiques.  
Les hores acadèmiques seran divuit. Excepcionalment, es podrà arribar a un màxim de vint-i-una hores acadèmiques, quan la distribució horària del seminari ho exigesca i sempre dins d'aquest. En aquest cas, totes les hores acadèmiques que passen de les divuit es compensarien amb les hores complementàries establertes pel cap d'estudis i arreplegades en els horaris individuals, a raó de dues hores complementàries per cada hora acadèmica.  
Es consideraran hores acadèmiques les següents:  
1.1.1. Docència amb un grup d'alumnes, ja es tracte de:  
- Períodes acadèmics normals: tutories presencials (grupals i individuals) i a distància (correspondència, telefònica) i atenció a centres penitenciaris.  
- Repassos, aprofundiment, tallers, seminaris, segon idioma, cursos monogràfics (Ordre de la Conselleria de Cultura, Educació i Ciència de 30 de maig de 1988 - DOGV del 18 d'agost, modificada per l?Ordre de la Conselleria de Cultura, Educació i Ciència de 31 de maig de 1990 - DOGV del 28 de juny).  
- Desdoblament de grups (pràctiques de laboratori i idiomes).  
1.1.2. Hores de reducció dels diferents òrgans unipersonals i de coordinació didàctica per a exercir la seua funció.  
- Director, cap d'estudis i secretari: dotze hores de reducció.  
- Vice-director i vice-secretari: tres hores de reducció.  
- Caps de seminari: tres hores de reducció.  
Quan un professor o professora tinga més d'un càrrec dels que preveu aquest apartat, farà l?horari acadèmic que corresponga al càrrec amb la major reducció d'horari.  
1.2. Hores complementàries recollides en l?horari individual.  
- Dues hores per als representants del professorat en el consell escolar.  
- Entre una i tres hores de guàrdia, en funció de les necessitats del centre.  
- Dues hores de tutoria, una per a atenció a alumnes i l'altra de col·laboració amb la direcció d'estudis o el departament d'orientació.  
- Una hora per a reunions de seminari, departament.  
- Hores de despatx dels membres de l?equip directiu.  
- Hores de col·laboració amb la vice-direcció en activitats complementàries.  
- Hores de dedicació a l?organització d'activitats esportives.  
- Hores de dedicació a l?organització d'activitats coeducatives.  
- Hores de preparació de pràctiques de laboratori.  
- Hores de biblioteca.  
- Altres activitats complementàries.  
La suma d'hores acadèmiques i hores complementàries de permanència obligada al centre; arreplegades en l?horari individual de cada professor, serà de vint-i-cinc setmanals, i seran assignades pel cap d'estudis en la confecció dels horaris.  
1.3. Hores complementàries de còmput mensual.  
Les hores que resten, fins a completar les trenta de dedicació al centre, es computaran mensualment a cada professor pel cap d'estudis i comprendran les activitats següents:  
- Assistència a reunions de claustre i consell escolar.  
- Assistència a sessions d'avaluació.  
- Assistència a activitats institucionals de perfeccionament individual del professorat.  
- Altres activitats complementàries.  
2. Elaboració dels horaris.  
En el primer claustre del curs, el cap d'estudis comunicarà als seminaris el nombre d'alumnes que correspon a cada assignatura, que, d'acord amb les dades de matrícula, hagen estat autoritzats pel director territorial.  
Igualment, el cap d'estudis, informarà del nombre total d'hores acadèmiques de cada seminari corresponents als períodes de tutories presencials i tutories a distancia.  
Durant aquesta sessió del el claustre, els seminaris realitzaran una reunió extraordinària per a adscriure les assignatures i els cursos entre els seus membres.  
Per a això es tindrà en compte el que s'indica tot seguit:  
2.1. Determinació de professors amb horari en el seminari.  
2.1.1. El seminari calcularà, en primer lloc, el total d'hores acadèmiques de professors de què disposa, d'acord amb allò que preveu el subapartat 1.1. i descomptades les reduccions comunicades pel cap d'estudis. D'aquesta manera s'obtindrà el nombre total d'hores acadèmiques que pot desplegar el seminari durant el pròxim curs escolar.  
2.1.2. Si el nombre total d'hores acadèmiques de professor, de què disposa el seminari, era igual o superior al nombre total d'hores acadèmiques presencials i a distància d'atenció a alumnes, comunicat pel cap d'estudis, en quinze hores i inferior a trenta-tres hores, quedaria sense horari en el centre un professor del seminari. Si aquesta diferència era igual o superior a trenta-tres hores acadèmiques i inferior a cinquanta-una hores, quedarien dos professors sense horari en el centre, i així successivament. D'aquesta norma queden exceptuats els seminaris que es componen d'un únic professor.  
La determinació del professorat del seminari que ha de quedar sense horari en el centre, es realitzarà mitjançant petició voluntària del professorat del seminari fins a completar el nombre total que haja de quedar sense horari en el centre, començant pel més antic en el centre cas d'haver-hi més professors sol·licitants que el nombre establert per a restar sense horari en el centre.  
Cas de no haver-hi suficients sol·licitants entre els professors del seminari per a restar sense horari en el centre, es determinarà aquest, començant pel professor més modern en el seminari. En cas d'empat, es desfarà aquest mitjançant el criteri d'antiguitat en el Cos restant sense horari en el centre el de menor antiguitat en el Cos.  
2.1.3. Si el nombre total d'hores acadèmiques de professor era inferior o igual al nombre total d'hores acadèmiques presencials i a distància d'atenció a alumnes, comunicat pel cap d'estudis, es realitzarà la distribució, entre el professorat del seminari, d'assignaturas i cursos, de la forma que es preveu tot seguit, i haurà de quedar sense adscriure un nombre d'hores acadèmiques presencials i a distància d'atenció a alumnes igual a la diferència entre el nombre total d'hores acadèmiques presencials i a distància d'atenció a alumnes i el nombre total d'hores acadèmiques de professor, sempre que aquesta diferència no siga igual o inferior a quatre hores, ja que, en aquest cas seran distribuïdes entre el professorat del seminari.  
2.1.4. En el supòsit descrit en el subapartat 2.1.2., la resta de les hores, fins a completar el nombre d'hores acadèmiques, presencials i a distància, d'atenció a alumnes que falten per a igualar el nombre d'hores acadèmiques del professorat no desplaçat del seminari, hauran de ser utilitzades prioritàriament de la forma següent:  
a) Les assignatures del centre, previstes en l'article 7 de l?Ordre de 31 de juliol de 1987 del Ministeri d'Educació i Ciència, cas de no exercir l?opció prevista en l?esmentat article.  
b) Hores de desdoblament per a pràctiques d'idiomes estrangers, de laboratori de Física i Química o de ' Ciències Naturals.  
c) Reduccions horàries als professors de més de 55 anys. L'horari acadèmic mínim d'aquests professors serà de dotze hores setmanals.  
d) Desplegament de l?Ordre de 31 de maig de 1990 de la Conselleria de Cultura, Educació i Ciència.  
Per a la determinació de las activitats acadèmiques descrites que completen les hores acadèmiques del professorat del seminari, d?acord amb les prioritats indicades, el director del centre farà la proposta al director territorial de Cultura i Educació que resoldrà amb l'informe previ de la Inspecció Educativa.  
No s'autoritzarà la utilització de les hores que corresponguen a un apartat dels que es descriuen anteriorment si no han estat ateses totes les necessitats del centre corresponents als apartats que el precedeixen.  
2.1.5. En el supòsit descrit en el subapartat 2.1.3., el Director Territorial de Cultura i Educació realitzarà la proposta, amb l?informe previ de la Inspecció Educativa, al Director General de Règim Econòmic i de Personal, del nombre de professors al que adscriure els alumnes i les assignatures amb el nombre d'hores corresponents que s'especifiquen en la proposta i que no hagen estat adscrites a cap professor del centre.  
La Direcció General de Règim Econòmic i de Personal proveirà el professorat necessari per a completar la dotació del centre, en comissió de serveis, en expectativa de destinació, en pràctiques o interí, si fa el cas, abans de l?inici del pròxim curs escolar.  
2.1.6. Distribució d'assignatures i cursos.  
Els membres del seminari acordaran la distribució de matèries i cursos. Per a fer la distribució es tindran en compte, fonamentalment, raons pedagògiques i d'especialitat.  
En els casos en què no hi haja acord se seguirà el procediment següent: seguint l'ordre que s'estableix a l'apartat 2.2. d'aquest epígraf, el professor a qui corresponga triar en primer lloc, triarà l'assignatura i curs que desitge impartir preferentment; tot seguit, ho farà el professor a qui corresponga triar en segon lloc, i així successivament fins a completar una primera volta entre els professors del seminari que estiguen presents en aqueix acte. Finalitzada la primera volta, se'n faran d'altres successives fins que tots els professors completaran l?horari acadèmic o els hauran assignat totes les matèries i cursos que corresponguen al seminari. De totes les circumstàncies que es produiran en aquesta reunió extraordinària, se n'estendrà un acta, signada per tots els membres del seminari de la qual es donarà una còpia, immediatament, al cap d'estudis.  
2.1.7. La Inspecció Educativa vetllarà pel compliment del que es preveu en aquest apartat, pel que fa a l?elaboració dels horaris i d'acord amb els criteris establerts en l'apartat 1 i en el subapartat 2.1. d'aquest epígraf.  
2.2. Ordre d'elecció.  
L'elecció a què es refereix l'apartat anterior, es farà d'acord amb l?ordre següent:  
1. Professors d'ensenyament secundari amb la condició de catedràtic i assimilats.  
2. Professors d'ensenyament secundari.  
3. Opositors aprovats de l?últim concurs oposició.  
4. Interins.  
Dins de cada apartat, la prioritat en l?elecció serà determinada per:  
- Apartats 1 i 2: antiguitat com a funcionaris de carrera en el cos al qual pertanyen. Si l'antiguitat és la mateixa, la prioritat en l?elecció serà determinada pel número de registre personal més baix o pel lloc que ocupen en l?ordre de nomenament com a funcionari de carrera.  
- Apartat 3: ordre en què apareguen en les resolucions d'opositors aprovats.  
- Apartat 4: lloc que ocupen en la llista de professorat interí de la Direcció General de Règim Econòmic i de Personal.  
2.3. Confecció dels horaris pel cap d'estudis.  
A la vista de la distribució d'assignatures i cursos realitzats pels seminaris respectius, el cap d'estudis confeccionarà els horaris de l'alumnat i del professorat, respectant els criteris pedagògics establerts pel claustre i que figuraran en la programació general anual.  
S'hi tindrà en compte també que el professorat haurà d'impartir cinc períodes acadèmics diaris com a màxim i dos com a mínim, de dilluns a divendres.  
El cap d'estudis tindrà en compte, si s'escau, el professorat que pertany a la Junta Provincial de Personal quan s'elaboraran els seus horaris personals.   
3. Aprovació dels horaris.  
- L'aprovació, en primera instància, de la distribució dels horaris de les classes, correspon al claustre de professors, i la definitiva, al director territorial, després de l'informe de la Unitat d'Inspecció, que en tot cas verificarà que els horaris han estat elaborats d'acord amb els criteris pedagògics acordats pel claustre i els que estableix aquestes Instruccions. Amb aquesta finalitat, la direcció del centre trametrà els horaris al Servei Territorial, abans del 10 d'octubre, per a la seua aprovació.  
El director territorial farà la resolució corresponent, en un termini de quinze dies a partir de la recepció dels horaris esmentats.  
4. Compliment de l'horari per part del professorat.  
El control d'assistència del professorat correspon al cap d'estudis. Per a aquesta tasca i per a mantenir el bon funcionament de l'activitat docent del centre, el cap d'estudis comptarà amb la col·laboració dels professors de guàrdia, als qui correspon:  
- atendre els grups d'alumnes que es troben sense professor per qualsevol circumstància, i orientar-les seues activitats;  
- vetllar per l?ordre i el bon funcionament del centre;  
- finalitzat el seu període de guàrdia, anotar en el comunicat corresponent les absències o retards dels professors i qualsevol altra incidència que es produesca.  
Sense perjudici del que disposen els apartats posteriors, la direcció del centre haurà de trametre a la Unitat d'Inspecció Educativa, durant els cinc primers dies de classe de cada mes, els comunicats de faltes relatius al mes anterior, elaborats per la direcció d'estudis. En els models habituals s'inclouran les absències o els retards referits a les hores de dedicació al centre, d?acord amb el seu horari personal, independentment que estiguen o no justificats.  
En el quadre estadístic que hi ha en la part superior del comunicat de faltes, es computaran com a classes no fetes només les derivades de la falta d'Assistència a classe dels professors, siguen justificades o no, sempre que aquestes no hagen estat substituïdes formalment per un altre professorat nomenat a l?efecte.   
Juntament amb el comunicat de faltes es trametran els justificants omplerts i signats pels professors corresponents.  
Quan es tracte de malaltia o d'incapacitat transitòria serà obligatòria la presentació del comunicat mèdic corresponent lliurat pel facultatiu competent, a partir del segon dia de la malaltia o incapacitat. Aquest comunicat s'ajustarà als models oficials de MUFACE o de la Seguretat Social, segons calga. Per a les malalties d'un dia les direccions dels centres determinaran la documentació justificativa que en cada cas estimen oportuna.  
Qualsevol absència que es produesca haurà de ser notificada pel professor corresponent al cap d'estudis al més aviat possible. En tot cas, i al marçe de la tramitació dels comunicats mèdics de baixa preceptius, el professor haurà de formalitzar i lliurar al cap d'estudis els justificants corresponents el mateix dia de la seua reincorporació al centre. Amb aquesta finalitat, es tindran a disposició del professorat els models de justificants en la direcció d'estudis.  
Una còpia del comunicat de faltes tramés a la Unitat d'Inspecció Educativa es farà pública, en un lloc visible, a la sala de professors. Una altra còpia quedarà a la secretaria del centre a disposició del consell escolar per a la seua consulta.  
Si al cap de cinc dies de classe d'haver-se produït la falta no s'han presentat al cap d'estudis cap justificació, o no queda prou justificada amb la documentació aportada, la direcció del centre comunicarà per escrit a la persona interessada la consideració de falta injustificada en el termini màxim de deu dies a partir de la data de la falta, i quedarà interromput, mitjançant l?esmentada comunicació en la qual es farà constar el rebut i la data, el termini d'un mes previst per a la prescripció de les faltes lleus, establert en l'article 20.1 del Reial Decret 33/86 (BOE del 17 de gener).   
A continuació, la direcció del centre trametrà a la Unitat d'Inspecció Educativa, en el termini de cinc dies, una còpia de la comunicació de la falta injustificada dirigida a la persona interessada, que s'haurà d'efectuar individualment per cada una de les persones que es troben en aquesta situació.  
Als efectes disciplinaris previstos l'article 31.2 de la Llei 30/84, de 2 d'agost, i l'article 17 del Reial Decret 33/86, de 10 de gener, la Inspecció Educativa elevarà una proposta, al director territorial, de les sancions corresponents a les faltes d'Assistència i de puntualitat recollides en els comunicats mensuals.  
Les faltes d'assistència, quan constituesquen faltes lleus, se sancionaran amb la deducció proporcional de retribucions, d?acord amb el que estableix el Reial Decret 33/86, de 10 de gener, als efectes del qual l?horari diari de compliment mitjà per part del professorat queda establert en set hores i mitja.  
Pel que fa a la relació de professors o personal laboral que faça ús del dret de vaga, la direcció del centre l?haurà de trametre a la Unitat d'Inspecció Educativa corresponent en un termini màxim de deu dies. Es trametrà una relació per cada un dels dies en què es faça ús del dret de vaga.  
Les esmentades relacions seran prèviament exposades als taulers disposats a l?efecte, per al coneixement del personal interessat i per a la possible correcció d'errades.  
No obstant això, la direcció del centre s'atindrà en cada ocasió al que disposa l'administració educativa sobre terminis i forma de tramesa del comunicat de vaga.  
D'acord amb el que estableix la disposició addicional dotze de la Llei 30/84, de 2 d'agost (BOE del dia 3), els funcionaris que exercesquen el dret de vaga no meritaran ni percebran les retribucions que corresponguen al temps que hagen estat en aquesta situació, sense que la deducció d'havers que es faça tinga en cap cas, caràcter de sanció disciplinària ni efecte el règim respectiu de les seues prestacions socials.  
Quan la inspecció educativa detecte qualsevol incompliment per part d'un director o directora de les responsabilitats que aquesta ordre li confereix en el control de l'Assistència del professorat, siga per no enviar el comunicat de faltes, per fer-ho fora del termini, o per no haver realitzat les notificacions subsegüents a què fan referència els paràgrafs anteriors, ho comunicarà al director territorial per a l'adopció de les mesures oportunes.  
5. Concessió de permisos al professoral per part de la direcció.  
El director del centre pot concedir, per delegació dels directors territorials, els permisos previstos en l'article 30.2 de la Llei 30/84, de 2 d'agost (BOE del dia 3).  
No obstant això, caldrà tenir en compte que els esmentats permisos no han de provocar desatenció de les classes, o, en qualsevol cas, han d'originar el menor nombre possible d'hores acadèmiques no impartides. Per a açò, la direcció del centre podrà condicionar la concessió del permís al fet que el seminari o un altre professor o una altra professora del centre es faça càrrec de les classes que queden sense impartir.  
En el comunicat de faltes mensuals es farà constar l'absència a classe del professor o de la professora absent, especificant en les observacions «permís de direcció» i si ha estat o no substituït pel seminari. Si les seues classes han estat substituïdes, les hores corresponents no se sumaran en el total d'«hores acadèmiques no impartides en el mes».  
III. Horari del personal d'administració, serveis i laboral  
La jornada laboral establerta en el Decret 50/1989, de 18 d'abril (DOGV del 27 de juny), s'haurà de complir íntegrament en el centre, de dilluns a divendres, en jornada continuada o partida, segons les necessitats del centre. Si es fa la jornada partida, cal recordar que les vesprades obligatòries d'atenció al públic seran les dels dimarts i els dijous de 17 a 19 hores, llevat els mesos de juliol i agost que no hi haurà horari d'atenció al públic a les vesprades. De manera excepcional, es permetrà la realització de la jornada de vesprada en dies diferents als assenyalats anteriorment quan ho exigiran les necessitats del servei.  
Les vacances i els permisos seran els que estableix la normativa vigent per a tots els funcionaris públics.  
El personal laboral tindrà la jornada, els permisos i les vacances que estableix el conveni col·lectiu.  
El secretari o la secretaria del centre, vetllarà pel compliment de la jornada del personal d'administració, serveis i laboral, i assabentarà immediatament la direcció de qualsevol incompliment. El procediment que se seguirà serà el mateix que es fixa per al personal docent.  
Si l?incompliment es refereix al personal laboral destinat al centre, caldrà atenir-se al que disposa el conveni laboral en vigor.  
IV. Organs de coordinació didàctica  
Es constituiran els òrgans de coordinació didàctica que es relacionen tot seguit:  
1. Seminari didàctics.  
Es constituiran seminaris didàctics de les matèries següents: anglès, ciències naturals, dibuix, educació física i esportiva, filosofia, física i química, francès, geografia i història, grec, llatí, llengua i literatura espanyola, matemàtiques, música, religió i valencià.  
Es podran impartir, a més a més, classes d'altres llengües estrangeres si està constituït el seminari corresponent.  
El cap de seminari serà el professor d'ensenyament secundari amb la condició de catedràtic de la matèria respectiva. Si no hi ha cap professor de la matèria amb aquesta condició, el cap del seminari serà el professor d'ensenyament secundari d'aquesta matèria que designe la direcció, escoltat el seminari. La direcció designarà com a cap un professor interí en els casos en què no hi haja professor numerari.  
Quan hi haja més d'un professor d'ensenyament secundari amb la condició de catedràtic d'una mateixa matèria, el cap del seminari serà el qui designe la direcció, escoltat el seminari.  
En els casos en què un professor d'ensenyament secundari amb la condició de catedràtic exercesca un càrrec directiu, la direcció podrà adscriure com a cap de seminari, escoltats els seus membres, un altre professor del seminari. Aquest professor exercirà les funcions previstes en l'apartat 3 d'aquest epígraf i li serà aplicat el complement específic corresponent, i la reducció d'horari prevista per a exercir aquesta funció.  
2. Departament d'orientació.  
Es constituirà el departament d'orientació creat per l?Ordre de 14 de febrer de 1990, de la Conselleria de Cultura, Educació i Ciència (DOGV del 30 d'abril).  
3. Funcions dels seminaris, departament d'orientació, vicedirecció.  
3.1. Seminaris didàctics.  
a) Els seminaris realitzaran la programació didàctica de les seues matèries sota la coordinació i direcció del cap de seminari, abans del començament de les activitats acadèmiques.  
Els caps de seminari redactaran la programació didàctica de principi de curs i la memòria final, d'acord amb els acords adoptats pel conjunt dels components del seminari.  
La programació inclourà, necessàriament, els aspectes següents:  
- Els objectius que es pretenen aconseguir.  
- La metodologia que s'emprarà.  
- Les estratègies que es desenrotllaran per a l'adquisició, per part de l'alumnat, de les tècniques d'estudi de les matèries respectives.  
- La distribució temporal dels continguts de la matèria que s'impartirà.  
- Els sistemes d'avaluació i recuperació que se seguiran amb referència especials als mínims exigibles i als criteris de qualificació.  
- Les programacions de les EATP adscrites a cadascun dels seminaris.  
- Les programacions de les activitats realitzades en el marc horari de les hores de lliure disposició, com ara repàs, aprofundiment, cursos, tallers, segon idioma o seminaris.  
En l?elaboració de les programacions es tindran en compte les directrius i els criteris emanats del claustre de professors relatius a activitats docents i del consell escolar, relatius a activitats complementàries.  
Si algun professor o professora del seminari discrepa de la programació elaborada, sempre tindrà el dret i l?obligació de presentar i dur a terme una programació i metodologia alternatives, respectant, sempre, els nuclis bàsics de continguts determinats pels plans d'estudis vigents.  
La programació de cada un dels seminaris s'inclourà en la programació general anual del centre.  
Els caps de seminari faran el seguiment de les programacions. D'aquest seguiment quedarà constatació en les actes de reunió del seminari.  
b) La direcció del centre comprovarà que l?elaboració de les programacions dels seminaris didàctics s'ajusta formalment al que estableix el punt a) d'aquest apartat. En cas contrari, la direcció tornarà al seminari la programació per a la seua reelaboració. Correspon a la Inspecció Educativa la revisió tècnica i el seguiment de les esmentades programacions. La Unitat d'Inspecció Educativa enviarà cada seminari un informe en què figuren les observacions a la programació que pertoquen.  
c) Correspon, també, als seminaris didàctics:  
- Promoure la investigació educativa i el perfeccionament dels seus components.  
- Renovar la metodologia didàctica.  
- Elaborar criteris comuns per a l'avaluació.  
- Establir les activitats de recuperació per a l'alumnat amb assignatures pendents, i les d'aprofundiment i de reforç.  
- Organitzar i realitzar activitats complementàries com ara viatges o intercanvis d'estudi, participació en setmanes culturals, eixides del centre que interessen per al contingut dels programes, activitats coeducatives, de transició, conferències, etc.  
- Realitzar, en el cas d'alumnes de COU, amb assignatures pendents de BUP les possibles proves, parcials per a l'alumnat. L'avaluació i la, qualificació posterior es farà l'acord amb els criteris comuns fixats en la programació. La coordinació i l'organització d'aquestes activitats serà responsabilitat directa dels caps de seminari.  
Els serveis territorials, mitjançant la Inspecció assessoraran i coordinaran les activitats dels seminaris i difondran les experiències i les aportacions que siguen d'interés general.  
d) El seminari farà reunions que seran d'Assistència obligada pera tots els seus membres. Almenys una vegada al mes, les reunions del seminari tindran per objecte avaluar el desenrotllament de la seua programació i l'aplicació de les mesures correctores que aqueixa avaluació aconselle; tot allò que es tracte en aquestes sessions s'arreplegarà en les actes corresponents que seran redactades pel cap del seminari. Al final del curs s'arreplegarà en una memòria la valoració dels resultats obtinguts i les activitats realitzades.  
3.2. Departament d'orientació  
3.2.1. El departament d'orientació té com a funcions prioritàries possibilitar que l?orientació escolar, a la qual tot alumne té dret, i la tasca tutorial, part essencial del procés educatiu s'integre en el projecte educatiu del centre. Per a això ha de convertir-se en el recurs tècnic que permeta donar suport i coordinar l'acció tutorial dels professors i l?orientació escolar, acadèmica, vocacional i professional dels alumnes, i per a això comptarà amb l'assessorament tècnic de l?equip psicopedagògic escolar.  
La planificació d'activitats del departament es desenrotllarà, doncs, entorn d'aquestes dues funcions prioritàries:  
a) Suport a l'acció tutorial.  
El departament d'orientació realitzarà, en el marc del projecte educatiu del centre, anàlisis i estudis referents a les necessitats de l'alumnat i dels recursos de què disposa el centre per a donar-los resposta, per tal d'assessorar el professorat en qüestions pràctiques d'organització i agrupament de l'alumnat, fent especial atenció al tractament flexible de la diversitat, les aptituds, els interessos i les motivacions que té.  
Promourà, també, accions encaminades a afavorir la sensibilització i el canvi d'actituds que possibiliten la integració de l'alumnat amb necessitats educatives especials, assessorant tècnicament i proporcionant material, en la mesura de les seues possibilitats, per a realitzar les adaptacions curriculars de centre, d'aula o individuals que es detecten com a necessàries.  
Així mateix, col·laborarà amb el professorat en la resolució dels possibles problemes d'aprenentatge detectats en l'alumnat, elaborarà, si fa al cas, sistemes d'intervenció, tècniques psicopedagògiques d'instauració de capacitats bàsiques i estratègies de treball intel·lectual i habilitats socials, i U proporcionarà suport tècnic perquè l'alumnat utilitze convenientment tècniques de treball intel·lectual.  
b) Orientació  
El departament d'orientació coordinarà, sistematitzarà i, si fa el cas, organitzarà la informació i l'assessorament a l'alumnat i a les seues famílies sobre temes educatius i professionals. En aquest àmbit, tendirà especialment a afavorir el pas de l'alumnat quan accedeix a un altre nivell, a una altra modalitat d'ensenyament o a la vida activa, i a orientar-lo davant les diverses opcions curriculars i professionals, sobre tot en el moment de la transició al món del treball.  
3.2.2. Abans, de l'inici del curs, el departament d'orientació elaborarà el pla d'acció tutorial per a la seua proposta i aprovació posterior pel claustre de professors i per a la seua inclusió en la programació general anual del centre.  
Així mateix, farà la programació de les seues actuacions sota la direcció del cap d'estudis i la coordinació del psicopedagog, que serà l?encarregat de la redacció de la programació i memòria final, conforme amb els acords adoptats pel conjunt dels components del departament.  
El cap d'estudis es responsabilitzarà del compliment de la programació anual del departament,  
Aquesta programació anual inclourà, necessàriament, els aspectes següents:  
- Els objectius que es pretenen aconseguir.  
- Proposta d'activitats i recursos que s'utilitzaran.  
- La distribució temporal d'objectius i activitats.  
En l?elaboració de la programació es tindran en compte les directrius i els criteris emanats del e claustre de professors relatius a materials del departament d'orientació.  
La programació del departament s'inclourà en la programació general anual del centre.  
El cap d'estudis realitzarà el seguiment de la programació. D'aquest seguiment deixarà constatació en les actes de reunió del departament.  
3.2.3. El departament celebrarà reunions que seran d'obligada Assistència per a tots els seus membres. Almenys una vegada al mes, les reunions del departament tindran com a objecte avaluar el desenrotllament- de la seua programació i aplicar les mesures correctores que aqueixa avaluació fa aconsellable. El que es tracte en aquestes reunions constarà en les actes corresponents que es redactaran pel psicopedagog.  
Al final del curs s'arreplegarà en una memòria la valoració dels resultats obtinguts i de les activitats desenrotllades.  
3.2.4. Per a fer possible el compliment de les tasques dels seminaris didàctics, i del departament d'orientació, i facilitar les reunions periòdiques entre els components d'un mateix seminari, el cap d'estudis quan confeccione els horaris reservarà una hora a la setmana en la qual els membres de cada seminari queden lliures d'unes altres activitats. Aquesta hora figurarà en els horaris individuals respectius.  
3.3. Vice-direcció  
La direcció del centre podrà encomanar al vice-director, la tasca d'impulsar i coordinar les activitats interdisciplinàries, com ara: viatges d'estudi, seminaris, setmanes culturals, etc. S'encarregaran, també, de fomentar i coordinar les activitats coeducatives interdisciplinàries que es duguen a terme al centre.  
4. Tutories.  
4.1. Nomenament de tutors  
En l?IBAD cada alumne tindrà un tutor. Aquest serà designat per la direcció del centre, a proposta del cap d'estudis, i tenint en compte els criteris que a aquest efecte propose el claustre de professors.  
Els professors que resten, llevat dels membres de l?equip directiu, que no hagen estat designats tutors d'alumnes, podran ser nomenats tutors de grups específics d'alumnes necessitats d'una orientació especial, com ara repetidors de curs, alumnes amb assignatures pendents, etc.  
4.2. Funcions dels professors-tutors  
Els professors-tutors han de vetllar pel desenrotllament correcte del procés educatiu dels alumnes.  
Per això, han de fomentar la coordinació del treball dels professors del grup quant a metodologia, organització, seguiment dels alumnes i criteris d'avaluació, afavorint l'adaptació del currículum a les característiques individuals o del grup.  
La tasca de tutoria ha de tendir, també a afavorir l'autoconeixement i desenrotllament personal dels alumnes, a potenciar la seua autoavaluació i a promoure la integració màxima en el centre de l'alumnat amb necessitats educatives especials, proposant al departament d'orientació les adaptacions curriculars que considere necessàries.  
Els professors-tutors són els responsables de coordinar l?elecció de delegats del seu grup i de presidir, coordinar i organitzar el desenrotllament de les sessions d'avaluació, redactar les conclusions i realitzar el seguiment dels acords presos, llevat de les sessions finals del curs d'orientació universitària, que seran presidides pel director o la directora del centre.  
Així mateix, han d'actuar, en primera instància en els conflictes d'ordre acadèmic o disciplinari que afecten els alumnes del seu grup.  
En les hores acadèmiques setmanals de tutoria realitzaran activitats que ajudes els alumnes a l'adquisició de tècniques de treball intel·lectual, que afavoresquen la seua participació en la direcció dels seus estudis, es donarà informació sobre objectius, continguts, etc.  
Així mateix, informaran els alumnes de totes les normes reguladores del procés educatiu que els afecten i els ajudaran a determinar i resoldre els conflictes que puguen sorgir-los.  
Les hores complementàries de tutoria estaran destinades a realitzar les activitats següents:  
- Formalitzar la documentació administrativa-pedagògica de l'alumnat.  
- Col·laborar amb el departament d'orientació del centre.  
- Convocar, al començament de curs, als alumnes per informar-los: de l?horari acadèmic; del professorat responsable de cada assignatura; de les hores de tutoria; del reglament de règim interior, de les faltes d'Assistència, justificacions i abast d'aquestes; dels drets i deures de l'alumnat; de les reclamacions de notes; de la legislació sobre consum de tabac i alcohol, i de totes les normes reguladores del procés educatiu que els efecte.  
- Rebre a l'alumnat durant la resta del curs, per tal d'informar-los de la marxa acadèmica, el rendiment i les dificultats, i de suggerir-los mètodes de col·laboració en l?educació d'aquests.  
- Orientar i assessorar l'alumnat sobre l?evolució escolar, les possibilitats educatives i professionals posteriors, dotant-los d'elements no discriminatoris per a la presa de decisions sobre l?orientació, orientades a corregir les desigualtats socials com són, entre d'altres, les existents per raó de sexe.  
El cap d'estudis coordinarà el treball dels tutors, i hi mantindrà les reunions periòdiques que caldran.  
V. Ensenyament de valencià  
1. Classes de valencià.  
En els centres de les poblacions relacionades a l'article 35 de la Llei d'ús i ensenyament del valencià on s'impartesquen assignatures en valencià, s'actuarà segons els criteris següents:  
a) A proposta del professorat interessat, et centre comunicarà al director territorial corresponent, abans del 16 de setembre, el professorat i les assignatures en què puga realitzar-se l'ensenyament en valencià, perquè propose, a la Direcció General corresponent, l'autorització oportuna, d'acord amb el que estableix l'article únic de l'Ordre de 31 de gener de 1987, de la Conselleria de Cultura, Educació i Ciència (DOGV de 20 de febrer).  
b) Aquesta proposta es publicarà en el tauler d'anuncis del centre abans del 25 de setembre, per al coneixement de l'alumnat, i perquè, si algun pare, tutor o alumne major d'edat manifesta la voluntat de no rebre les classes en valencià, puguen adoptar-se les mesures organitzatives necessàries per a atendre l'esmentada petició.  
2. Activitats.  
Segons el que estableix l'article 9.5 del Decret 79/1984, de 30 de juliol, del Consell de la Generalitat Valenciana sobre l'aplicació de la Llei 4/1983 d'ús i ensenyament del valencià, els centres hauran de promoure activitats per tal d'afavorir la presència del valencià com a llengua vehicular.  
VI. Salut i higiene  
El centre promourà la creació d'un ambient higiènic i saludable, fomentant els hàbits i les actituds sanes de la comunitat educativa. A aquest respecte es recorda el que estableixen l?Ordre de la Conselleria de Cultura, Educació i Ciència de 15.01.90 (DOGV 13 de febrer de 1990), sobre la venda, distribució i consum de tabac i begudes alcohòliques i la Resolució de la Direcció General d'Ordenació i Innovació Educativa de 15.01.90 (DOGV 13 de febrer de 1990), sobre limitacions en el consum del tabac en els centres públics de nivells no universitaris.


Còpia Permalink ELI